**O B E C S T R Á N S K E**

****

**VŠEOBECNE ZÁVÄZNÉ NARIADENIE**

**č. 5/2022**

Obec Stránske podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov, v zmysle § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov **v y d á v a**

**VŠEOBECNE ZÁVÄZNÉ NARIADENIE**

**č. 5/2022**

**o určení výšky dotácie finančných prostriedkov na mzdové a prevádzkové náklady na dieťa materskej školy, žiaka školského klubu detí a školskej jedálne v zriaďovateľskej pôsobnosti obce Stránske**

**Článok 1**

**Úvodné ustanovenia**

1)Účelom tohto všeobecného záväzného nariadenia (ďalej len „VZN“) je určiť podrobnosti financovania materskej školy, školských zariadení - školského klubu detí a školskej jedálne, ktorých zriaďovateľom je obec Stránske (ďalej len „obec“).

**Článok 2**

**Podrobnosti financovania**

1)Obec rozpísala finančné prostriedky poukázané podľa zákona č. 564/2001 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov pre materskú školu a školské zariadenia, ktorých zriaďovateľom je obec Stránske v prílohe č. 1.

**Článok 3**

**Výška a účel dotácie**

1) Finančné prostriedky na príslušný kalendárny rok na prevádzku a mzdy materskej školy v zriaďovateľskej pôsobnosti obce je určená údajom z Výkazu o počte žiakov základných škôl, detí materských škôl a školských zariadení v územnej pôsobnosti obce k 15.9.

2) Finančné prostriedky podľa článku 2 je oprávnená obe použiť na úhradu mzdových a prevádzkových nákladov materskej školy a školských zariadení so sídlom na území obce. Pri jej použití musí zabezpečiť hospodárnosť, efektívnosť a účinnosť jej použitia.

**Článok 4**

**Termín a spôsob poskytovanie dotácie**

1)Obec Stránske poskytne finančné prostriedky na mzdy a prevádzku pre materskú školu, školský klub detí a zariadenie školského stravovania na území obce priamou úhradou mzdových a prevádzkových nákladov zariadenia.

**Článok 5**

**Kontrola použitia dotácie**

1)Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva obec a ostatné oprávnené orgány.

**Článok 6**

**Spoločné a záverečné ustanovenia**

1) Toto VZN bolo schválené obecným zastupiteľstvom v Stránskom dňa 14.12.2022

2) Toto všeobecne záväzné nariadenie nadobúda účinnosť dňa 1.1.2023

Jaroslav Mitaš, starosta obce

**Príloha č. 1**

**Dotácia na rok 2023 na prevádzku a mzdy na žiaka materskej školy, školského klubu detí a školskej jedálne v zriaďovateľskej pôsobnosti obce Stránske :**

**Kategória školských zariadení Dotácia na mzdy a prevádzku**

**na žiaka v eurách**

––––––––––––––––––––––––––––––––––––––––––––––––––––––––––––––––

Materská škola 2 991,71

Školský klub detí 715,00

Školská jedáleň 636,84